open-index/open-wikipedia-markdown huggingface dataset:
Златка Поповска

**Златка Поповска** (Скопје, ) — македонски универзитетски професор. Извршувала бројни научни и општествени работи. Во периодот 1997-1998 година била потпретседател на Владата на Македонија.

## Животопис
Поповска е родена во Скопје во 1948 година. Се вработува на Економскиот факултет каде во 1979 магистрирала на последипломскиот студиум на тема *Економски развој и методи на економска анализа*. Во 1985, одбранува докторат од областа на технолошката стратегија на Економскиот факултет во Белград. Област на научен интерес: *технолошки развој, технолошка и развојна стратегија, системско мислење, управување со системите, информациски системи*.

Била Претседател на Општествениот Совет за економски развој при републичкиот извршнен совет, Претседател на Советот за општествениот систем на информирање при републичкото собрание, потпретседател на Владата на Македонија (1997-98) и Национален координатор на странска помош. Била и Претседател на Сојузот на економисти на Македонија од 2000 до 2004 година. Добитник е на награда Гоце Делчев за највисок научен придонес во државата во 2002 година.

Има висока позиција во Социјалистичката партија на Македонија, каде учествувала во трката за претседател на истата.

Сопруга е на починатиот македонски политичар и правник Киро Поповски.

## Библиографија
Автор е на повеќе од 130 статии, проекти, студии и книги.

;Статии
* "Управување со знаењето и економскиот раст во Република Македонија", Годишник на Економскиот факултет, Скопје (2008)
* "Современите развојно технолошки промени и ние", Годишник на Економскиот факултет, Скопје
* "Новите фактори на развојот и интегрирањето во ЕУ", Билтен на Министерството за финасии (2004)
* "Националната конкурентност во времето на глобализацијата", Сојуз на економисти (2004)

;Книги
* Управување со системите (2006)
* Политика на технолошкиот развој (2000)
* Управување, системи, економија (1995)
* Технолошки развој на Македонија (1993)
* Како да се пристапи до европските бази на податоци (соавтор) (1992)
* Терминолошки речник: економска кибернетика (1989)
* Технолошка стратегија као део развојне стратегије у самоуправном друштву (1986)

## Наводи

Категорија:Живи луѓе
Категорија:Политичари од Скопје
Категорија:Македонски универзитетски професори
Категорија:Состав на Владата на Република Македонија од 1994
Категорија:Политичари од СПМ
Категорија:Вицепремиери на Македонија
Категорија:Апсолвенти на универзитетот „Св. Кирил и Методиј“
Категорија:Магистри на Економскиот факултет - Скопје
Категорија:Доктори на Белградскиот универзитет
Ангел Гавровски

**Ангел Гавровски** () — познат македонски сликар.
https://zilce.files.wordpress.com/2016/09/angel-gavrovski.png
## Животопис
Гавровски е роден на  година во тетовското село Жилче. Дипломирал на  Факултетот за ликовна уметност во Белград во 1967 година. Член на ДЛУМ од 1968 година. Има излагано на три самостојни изложби и на многу групни изложби. Како професор предава вечерен акт, пластична анатомија, декоративно писмо, предмети од областа на уникатниот и украсниот текстил, и предмети на ликовното и применетото сликарство. Бил професор по дизајн на Технолошкиот факултет на Универзитетот во Скопје. Тој е еден од ретките уметници кои останале доследни  на конзерваторската и зографската сликарска традиција, но создава и слики и нови фрески во традиционална техника и во мозаик. Покрај самостојни и групни изложби учествува на преку триесет ликовни колонии во Македонија, Србија, Словенија, Бугарија и Турција. Добитник е на наградата на Друштвото на ликовните уметници на Македонија (1975), и на наградата за цртеж (1999). 

## Наводи

Категорија:Жилче
Категорија:Македонски сликари
Категорија:Членови на ДЛУМ
Категорија:Луѓе од Тетово
Категорија:Апсолвенти на Белградскиот универзитет
Хисен Рамадани

**Хисен Рамадани** (албански: Hisen Ramadani; Пирок, Тетовско,  -  во ) — македонски политичар и политиколог.

## Животопис

Рамадани е роден во тетовското село Пирок на 3 јануари 1933 година. Дипломирал на Високата школа за политички науки во Белград. Бил учител, наставник, директор на основно училиште и просветен советник во Околискиот завод за школство во Тетово, член на Околискиот комитет на СКМ во Тетово, член на Општинскиот комитет на СКМ и претседател на Општинскиот одбор на ССРНМ во селото Жеровјане. Подоцна бил член на ЦК на СКМ, раководител на Комисијата за идеолошко образование и член на Извршниот комитет на ЦК на СКМ, пратеник во Собранието на СРМ и на СФРЈ, член на Универзитетскиот совет, член на Редакцискиот совет на веснокот  „Комунист“ и секретар и потпретседател на Републичката конференција на ССРНМ, како и потпретседател на Извршниот совет на СРМ. По осамостојувањето на Македонија бил член на Партијата на албанските интелектуалци и во два мандата пратеник во Собранието на Македонија.

Починал во Скопје на 4 јануари 2012 година.

## Наводи

Категорија:Луѓе од Пирок
Категорија:Македонски Албанци
Категорија:Македонски политиколози
Категорија:Македонски политичари
Категорија:Југословенски Албанци
Категорија:Југословенски политиколози
Категорија:Југословенски политичари
Категорија:Пратенички состав 1994-1998
Хиџет Рамадани

**Хиџет Рамадани** (*[[алб]].: Hixhet Ramadani * Лисец, тетовско,  - , Скопје) — македонски и југословенски правник и политичар.

## Животопис
Рамадани е роден во тетовското село Лисец на 2 октомври 1924 година. Бил учесник во НОАВМ од 1944 година како инструктор на Околискиот комитет на СКОЈ во Тетово. По Ослободувањето бил учител (1945-1955), член на КПМ од 1947, референт на Околискиотнароден одбор во Тетово, претседател на Народниот одбор на Општината Сараќино, секретар и претседател на Општинскиот одбор на ССРНМ и секретар на Околискиот комитет на СКМ во Тетово до 1966 година. Дипломирал на Правниот факултет во Скопје. Бил член на ЦК на СКМ од 1965, претседател на Комисијата за општествено-економски односи во општествено-политичките заедници и член на Претседателството на ЦК на СКМ од 1966 година. Повеќепати бил избиран за републички пратеник, потпретседател на Собранието на СРМ, член на Советот на Федерацијата во 1970 и член на Претседатеслтвото на СРМ од 1974 година. Починал во Скопје во 1990 година.

## Наводи

Категорија:Лисец
Категорија:Македонски Албанци
Категорија:Македонски политичари
Категорија:Македонски правници
Категорија:Учесници во НОБ
Категорија:Луѓе од Тетово
Георги Старделов

**Георги Старделов** (Гевгелија,  — Скопје, ) — македонски естетичар, есеист, книжевен критичар, теоретичар и академик.

## Животопис

Роден е во 1930 г. во Гевгелија. Дипломирал филозофија на Филозофскиот факултет во Белград. Докторирал по филозофски науки  во 1965 година. Бил професор на Философскиот факултет во Скопје (1956-1966), негов декан (1975-1977), прв декан на интердисциплинарните студии по новинарство (1977-1981), претседател на Друштвото на писателите на Македонија и претседател на Македонскиот ПЕН центар. За неговиот севкупен творечки опус, на Философскиот факултет во Скопје е одбранета докторска дисертација под наслов „*Естетичките, културолошките и книжевноокритичките концепции на Георги Старделов*“ (1977).

За член на МАНУ бил избран во 1986 година. Во периодот од 2000 до 2004 година бил потпретседател на МАНУ а од 2009  Бил нејзин потпретседател  раководител на Лексикографскиот центар, за да од 1 јануари 2008 година стане претседател на МАНУ. Во МАНУ, од 1993 година раководел со макропроектот „*Историја на културата на Македонија*“ од кој во негова редакција биле издадени 20 тома.

Старделов бил член на редакцијата на списанието за книжевност, култура и уметност „Современост“. Бил плоден научен работник во повеќе дисциплини (филозофија, историја, естетика, теорија и социологија на културата и уметноста, историја на книжевноста.

Починал во Скопје на 11 јануари 2021 година.

## Творештво

* „Есеи“ (1958),
* „Модерното и модернизмот“ (1962),
* „Светови“ (1969),
* „Антеј бара почва“ (1971),
* „Доба на противречностите“ (1977),
* „Меѓу литературата и животот“ (1981),
* „Experimentum Macedonium“ (1983),
* „Изморена авангарда“ (1985),
* „Вовед во иднината“ (1986),
* „Искуства“ (1987),
* „Портрети и профили“ (1987),
* „Одземање на силата“ (1990),
* „Summa aestheticae“ (1991),
* „Антеј ја допира земјата“ (1993),
* „Керубиновото племе“ (1995),
* „Величанија“ (1997),
* „Керубин’с Трибс“ (на английски, 1998),
* „Небиднината“ (2000),
* „Искушенијата на естетичкиот ум“ (2003),
* „Балканска естетика – една друга естетика“ (2004),
* „Ангелус Новус“ (2004).

;Антологии:

* „Повоени македонски прозаисти“ (1960),
* „Четири поетски круга“ (1974),
* „Слобода или смрт“ (1978),
* „Го знаеш ли, поете, својот долг“ (1981),
* „Камбаните на Крушево“ (1983),
* „Современни македонски поети“ (1998)

## Наводи

Категорија:Македонски писатели
Категорија:Македонски книжевни критичари
Категорија:Македонски преведувачи
Категорија:Претседатели на МАНУ
Категорија:Луѓе од Гевгелија
Кирил Манасиев

**Кирил Стефанов Манасиев - Вечерин** — македонски револуционерен и културно-национален деец.

## Животопис

Роден е 1909 година во Гевгелија. На 15-годишна возраст, како ученик во прогимназијалните класови ги запишал своите први стихови. По Првата светска војна, Манасиеви се преселиле во Горна Џумаја. Таму Кирил работел како секретар на Гевгелиското братство и претседател на друштвото „Роден крај“. Во читалиштето, во соработка со Ангел Динев, Митко 3афировски и други истакати македонски национални дејци, се организирале културно-уметнички настани со македонска национална тематика. Манасиев е автор на бројни општествено-родољубиви и сатирични стихотворби, раскази, хуморески и драмски текстови под псевдонимите „Виолетко“, „Вио“. „Лоранс“, „Неранзин“ и „Вечерин“. Објавувал свои песни во весниците „*[[Македонски вести]]*“, „*[[Македонска земја]]*“, „*[[Весело пладне]]*“, „*[[Солзи и смех]]*“ и тоа најчесто под псевдонимот „Вечерин“. Стихозбирката „*Сончогледи*“ ја објавил во 1924 година. Починал во 1936 година.

Кирил е внук од брат на Аргир Манасиев.

## Наводи

Категорија:Луѓе од Гевгелија
Категорија:Македонски преселници во Софија
Категорија:Македонски општественици
Justify (The Rasmus)

"**Justify**" е втората песна од албумот *[[Black Roses (The Rasmus)|Black Roses]]* на финската рок група The Rasmus.

Песната е спора и емоционално потемна под влијание на Depeche Mode. Оваа е многу мелодична. Првата демо снимка била направена во Лос Анџелес во студиата на Џејмс Мајкл и Desmond Child во јануари 2007. Во живо за првпат била изведена на 26 август 2008, како акустична верзија на Radio SAW од Германија.

## Песна

# "Justify" 
# "Yesterday You Threw Away Tomorrow" 
# "Justify (Brown Version)" (iTunes Bonus)

## Топ списоци

## Наводи

## Надворешни врски
* Официјално мрежно место на The Rasmus
* Justify (видео на YouTube)

Категорија:Песни на The Rasmus
The Rasmus

:*Ова е статија за финската музичка група. За шведскиот DJ, видете [[Rasmus]].*

**The Rasmus** е финска рок група која била оформена во 1994 во Хелсинки додека членовите на бендот биле дел од вишата музичка шлока. Првичните членови на бендот биле Лаури Илонен (водечки вокал/текстописец), Еро Хеинонен (бас), Паули Рантасалми (гитара) и Јане Хеисканен (тапани). Хеисканен го напуштил бендот во 1998 и бил заменет со Аки Хакала.

## Членови
[260px|десно|мини|The Rasmus на концерт во [Тампере, 2006]]

## Дискографија

### Студиски албуми

### Компилации

## Тури

## Поврзано
* Алтернативен рок

## Наводи

## Надворешни врски

* The Rasmus.com - официјално мрежно место
* Playground Music Скандинавија
* The Rasmus на Allmusic

Категорија:The Rasmus
Категорија:Фински рок групи
Категорија:Учесници на Евровизија
Категорија:Музички групи основани во 1994 година
Јордан Плевнеш

**Јордан Плевнеш** — македонски драмски писател и дипломат.

## Животопис
Роден е на 29 октомври 1953 година како второ дете (постариот брат Љубе е роден 1949, а помладиот Владо 1959) во семејството на Симе Цветановски – Плевнеш, сирак, дрвар и борец кој учествувал на Македонскиот и Сремскиот фронт, и Трајанка Николова Кочовска, ткајачка, везачка и месачка во село Слоештица, Демирхисарско. По мајчина линија потомок, тој е на Илија Кочовски, надалеку прочуен народен раскажувач кој не знаел да пишува но оставил десет усни томови во Институтот за фолклор во Скопје. Дипломирал и магистрирал на Филолошкиот факултет во Скопје. Работел во Институтот за македонска книжевност, како уредник на „*Мисла*“, предавал творечко пишување на повеќе универзитети во Европа и Соединетите Држави, и бил амбасадор на Македонија во Франција.

Добитник е на повеќе награди и признанија: награда на весникот „*Студенски збор*“, на 23 МЕС во Сараево награда за најдобар драмски текст, вонредна награда на Стерииното позорје и др.

Кон крајот на 2013 година, обновената зграда на Македонскиот народен театар, била отворена со премиера на неговата драма „*[[Вечната куќа]]*“, во режија на Дејан Пројковски.
Женет е со Лилјана, со која ги  имаат синовите Константин и Илија.

## Објавени книги
* „Еригон“ (драма) 
* „Мацедонише цуштенде“ (драма) 
* „Југословенска антитеза“ (драма)
* „Подземна Република“ (драма)
* „Безбог“ (драма)
* „Среќата е нова идеја во Европа“ (драма)
* „Р“ (драма)
* „Вечната куќа“ (драма)

## Наводи

Категорија:Родени во 1953 година
Категорија:Живи луѓе
Категорија:Луѓе од Слоештица
Категорија:Македонски драматурзи
Категорија:Македонски уредници
Категорија:Југословенски писатели
Категорија:Југословенски уредници
Категорија:Македонски универзитетски професори
Категорија:Добитници на наградата „Св. Климент Охридски“
Категорија:Амбасадори на Македонија во Франција
Категорија:Амбасадори на Македонија во Шведска
Категорија:Апсолвенти на универзитетот „Св. Кирил и Методиј“
Македонски даб

**Македонски даб** (крастечки цер, острогон, клецер, црн цер; (, syn. *Quercus macedonica*) —  од родот даб, илирски субендемит од Апулија, Италија, југозападниот дел на Балканскиот Полуостров и од Мала Азија. Македонскиот даб е дрво од средна големина; расте помеѓу 10-20 м, со темнозелени кожести листови, елипсовидни, плитко но остро назабени. Желадот е крупен, созрева во втората година. Видот е изразено сушоотпорен. 

Во Македонија е застапен на суви, претежно карбонатни предели.

## Наводи

Категорија:Даб
Категорија:Флора на Македонија
Јахја Рефики

**Јахја Рефики** некаде **Рефик Јахја** (албански: *Jahija Refiki*, ,  - , ) нарекуван „Волкот од Лисец“ ― македонски скијач.

## Биогрфија
Рефики е роден во тетовското село Лисец на 10 октомври 1937 година. Бил член на Скијачкиот клуб „Љуботен“ во Тетово. Повеќепатен пионерски (1946–1951), младински (1951–1955) и сениорски (1955–1966) првак на Македонија. На Првенството на Југославија на Јахорина (Сараево, БиХ, 1954), освоил прво место за младинци во слалом, а на Крањска Гора (Словенија, 1955) освоил трето место. За репрезентацијата на Југославија настапил неколкупати. Тој бил избран за најдобар спортист на Македонија во 1954 година и е добитник на повеќе општествени признанија.
Рефики бил член во Македонскиот олимписки совет.

Починал на 24 јануари 2019 година во Тетово.

## Наводи

Категорија:Луѓе од Лисец
Категорија:Македонски скијачи
Категорија:Македонски Албанци
Категорија:Југословенски скијачи
Категорија:Југословенски Албанци
Јусуф Реџепи

**Јусуф Р. Реџепи** (*[[алб]].: Jusuf Rexhepi;* Тетово,  - Тетово, ) бил македонски лекар кардиолог и универзитетски професор на Медицинскиот факултет на Универзитетот во Приштина.

## Животопис
Реџепи е роден во Тетово во 1922 година. Завршил втори клас во Тетовската реална гимназија „Кирил Пејчиновиќ“ во 1940 година. Летото во 1941 кога имал 17 години се вклучил во ОВРА (*Контраразузнавачка служба на Италија*) и во есента во Приштина ги завршил и преостанатите два класа од гимназијата, а потоа бил испратен на тримесечен разузнавач ки курс на ОВРА во Падова, Италија. Завршил и курс
во Римскиот отсек на ОВРА во 1942 година. Притоа му било овозможено да се запише и на прва година студии на Медицинскиот факултет во Падова. Во 1943 година се вратил во Тетово и му пристапил на Самостојниот баталјон „Алтоном Љуботени“ од
Тетово како подофицер, по три месеци бил унапреден во потпоручник и поручник на известителната служба на Албанија во 1944, вработен во квестатурата во Тетово за борба против комунистите. По Ослободувањето заминал на студии на Медицинскиот факултет на Белградскиот универзитет и по дипломирањето во 1952 се вработил како лекар во Тетово. Тетовските албански политички структури го кандидирале и бил избран за пратеник во Собранието на СРМ (1968-1971). Го добил и чинот резервен поручник на ЈНА во 1975 година. Во 1977 година докторирал на Медицинскиот факултет во Приштина на тема *„Епидемиолошке студије о факторима ризика коронарне болести у индустријских радника САП Косова“*. Бил
шеф на Катедрата за интерни заболувања на Медицинскиот факултет на Универзитетот во Приштина (од 1981), а подоцна лекар по општа практика во Медицинскиот центар во Тетово (1986). По предлог на Општинската конференција
на СРВС на Приштина на 24 март 1987, Општинскиот секретаријат за народна одбрана во Приштина покренал постапка против него за изведување пред Судот на честа. Во 1987 неговиот избор за член на РК на ССРНМ предизвикал силна реакција во јавноста и во печатот. Кога се формирање втората албанска политичка партија во Македонија, НДП, на 23 јули 1990 година за нејзин прв претседател беше избран Јусуф Реџепи.

## Наводи

Категорија:Луѓе од Тетово
Категорија:Починати во Тетово
Категорија:Македонски Албанци
Категорија:Македонски универзитетски професори
Категорија:Македонски кардиолози
Категорија:Македонски лекари
Садик Садику

**Садик Садику** (албански: *Sadik Sadiku*; Пирок, Тетовско, ) — македонски просветен и политички деец.

## Животопис
Садику е роден во тетовското село Пирок на 25 февруари 1930 година. Завршил гимназија и дипломирал на Филозофскиот факултет во Скопје во 1970 година. Бил учител и наставник во основно училиште и во гимназија и референт за професионална ориентација во Заводот за вработување во Гостивар. Бил член на Извршниот одбор на Општинската конференција на ССРНМ, член на Претседателството на Општинскиот синдикален совет, претседател на Општинската конференција на СКМ во Гостивар, пратеник и претседател на Административната
комисија на Собранието на СРМ и член на ЦК на СКМ на кој бил избран на Петтиот конгрес.

## Наводи

Категорија:Луѓе од Пирок
Категорија:Македонски Албанци
Категорија:Македонски политичари
Категорија:Југословенски Албанци
Категорија:Југословенски политичари
Категорија:Апсолвенти на Филозофскиот факултет - Скопје
Мрморец

**Мрморец** или **тритон** (лат. *Triturus*) — род од редот опашестите водоземци (*Caudata*; *Urodela*), кои се помали од дождовниците (*Salamandra*). Во времето на парењето, мажјакот развива кожен набор на грбната страна, кој може да помине и на опашката, по што јасно се разликува од женката. Некои видови живеат постојано во вода, а други само при парењето и полагањето на јајца, а потоа се повлекуваат на копно, каде што и презимуваат.

Кај нас живеат 4 видови мрморци, и тоа се: 
* планински мрморец (*Triturus alpestris*), 
* македонски мрморец (*Triturus carnifex macedonicus*), 
* балкански мрморец (*Triturus karelinii*) и 
* мал мрморец (*Triturus vulgaris*)

## Извор

Категорија:Водоземци
Екоцид

[мини|Протести од еколошки активисти во [Њу Орлеанс користејќи го терминот екоцид]]
**Екоцид** е специфичен термин (со потекло од зборот геноцид) најчесто употребуван за опишување на леталните антропогени влијанија врз природните екосистеми, пред сè, преку нивно неодржливо користење за потребите на друг процес или систем.

Примери: дренирањето на нашите природни блатски екосистеми, како: Стенското, Арачиновското, Катлановското Блато, поради епидемиите на маларија и сушењето на Дојранското Езеро.

## Наводи

Категорија:Екологија
Категорија:Злосторства
Категорија:Животната средина и општеството
Георги Кондолов

**Георги Кондолов** бил македонски револуционер, учесник во македонското и одринското револуционерно движење, член и воjвода на Македонската револуционерна организација, а потоа еден од водачите на Илинденското востание во Одринско.

## Животопис

Тој е роден е во с. Велика, Малотрновско, (денеска во Турција) во 1858 година. Уште од детството ги напушта родителите и изучува дрводелски занает во Цариград.

Во 1878 година се населува во Хасково, Источна Румелија, каде отвора своја работилница, а од 1896 година и во Бургас.

Еден е од основачите и раководител на *Македоно-одринското друштво* во Бургас. Во 1897 година заедно со капетан Петко војвода и др. формираат таен револуционерен комитет.

Во почетокот на 1901 година Кондолов формира своја чета која дејствува во Малотрновско и Бунархисарско. Учествува на конгресот на Одринскиот револуционерен округ  на 28 јуни 1903 година, на Петрова нива, каде е избран за началник на сите востанички чети во тој реон.

На 6 август 1903 година, за време на Илинденското востание при нападот на с. Паспалово Малосамоковско, (денеска во Турција) е предаден од гркот Аристиди, тешко е погоден војводата Кондолов, кој заповеда да биде застрелан. Тешката задача, со ждрепка, му се паднала на Димитар Желjaзков - Македончето. Последните му зборови му биле:

## Извори


## Надворешни врски
* Песната „Кондолов, страшен комита“.

## Извори
* Освободителнитѣ борби на Македония, I, Хр. Силянов
* Въ Македония и Одринско ― Спомени на Михаилъ Герджиковъ
* Спомени от Странджа. Бележки по Преображенското въстание в Одринско — 1903 г., Хр. Силянов

Категорија:Дејци на ВМОРО
Категорија:Македонски револуционери
Категорија:Македонски војводи
Категорија:Учесници во Илинденското востание
Категорија:Родени во 1858 година
Категорија:Починати во 1903 година
Михаил Даев

**Михаил Даев** (Балчик, 1881 —Либјахово, 30 октомври 1907) — македонски револуционер од Бугарија, учесник во македонското и одринското револуционерно движење, член и војвода на Македонската револуционерна организација.

## Животопис

Тој е роден е во Балчик, Бугарија, во 1881 година. Образованието го стекнува во Варненската гимназија, каде Пејо Јаворов го врбува за Организацијата. Во 1900 година пристапува во четата на Христо Чернопеев и се бори во Источна Македонија. Во 1903 година е во четата на Михаил Герџиков. Делегат е на конгресот на Одринскиот револуционерен округ. За време на Илинденското востание учествува со своја чета во Одринско, а по убиството на Георги Кондолов го презел раководството на здружените чети. Во јуни 1905 година, на конгресот на Серскиот револуционерен округ Даев бил назначен за војвода во Драмско.

Откако судирот помеѓу левицата и десницата во Организацијата се заострил, Даев добива наредба од серчани физички да ги ликвидира задграничните претставници на Организацијата, Иван Гарванов, Христо Матов и Борис Сарафов. Но Даев се разочарува од Јане Сандански и се свртува против него. Решава да ја искористи блискоста со Сандански за да го убие. Во септември 1907 година, преку Тодор Паница, испраќа писмо до Гарванов, во кое го известува за своите намери. Но, Паница, иако Даев му е кум, писмото го предава на Сандански. По добивањето на писмото Серскиот окружен комитет на 10 октомври ги осудува Сарафов, Гарванов и Даев на смрт. Даев е првиот од овие тројца ќе загине. Откако ќе биде фатен, се самоубива на 30 октомври 1907 година во с. Либјахово. Со неговата смрт започнуваат меѓусебните убиства во Организацијата.

Христо Силјанов за Даев вели:

## Наводи


## Надворешни врски

*  Кратка биографија

Категорија:Дејци на ВМОРО
Категорија:Македонски војводи
Категорија:Борци против грчката вооружена пропаганда во Македонија
Категорија:Македонци во Бугарија
Категорија:Родени во 1881 година
Категорија:Починати во 1907 година
Категорија:Учесници во Илинденското востание
Сервет Салиу

**Сервет Салиу** (албански.: Servet Saliu; Гајре, Тетовско,  - Тетово, ) — македонски политичар.

## Животопис
Салиу е роден во тетовското село Гајре на 20 декември 1928 година. Ја завршил Високата школа за политички науки во Белград. Бил организационен секретар на Општинскиот комитет на СКМ, потпретседател на Собранието на Општината Тетово и претседател на Општинската конференција на ССРНМ. Подоцна бил избран за член на ЦК на СКМ и одговорен за кадровската политика, член на Републичката конференција на ССРНМ и пратеник во Републичкиот собор на Собранието на СРМ. Со образложение „*поради низа слабости и недоследности за човек што вршел низа високи општествени и републички функции и оти сноси одговорност за ескалацијата на албанскиот национализам и сепаратизам во Тетовската општина*“, на проширената седница на ОК на ССРН во Тетово бил отповикан од делегат на РК на ССРНМ на 23 октомври 1987 година.

## Наводи

Категорија:Луѓе од Гајре
Категорија:Починати во Тетово
Категорија:Македонски политичари
Категорија:Македонски Албанци
Категорија:Југословенски политичари
Категорија:Југословенски Албанци
Мајкл Серафинов

**Мајкл Серафинов** (англиски: *Michael Seraphinoff*; Детроит, Мичиген, САД, ) — американски славист, писател и преведувач од македонско потекло.

## Животопис
Серафинов е роден во американската држава Мичиген во Детроит на 2 декември 1946 година. По таткова линија, тој има македонско и романско потекло, а по мајчина линија потекнува од првите англиски и швајцарско-германски доселеници, каде што се замешала и индијанската нишка. Тој како внук на иселеник од село Непроштено, тетовско (1911), рано пројавува интерес за традицијата, јазикот, литературата, културата и историјата на Македонија и Македонците. По завршувањето на Државниот универзитет во Мичиген во 1969, магистрира на славистичка тема на Универзитетот Вашингтон во Сиетл во 1987 и докторира на истиот универзитет со темата *„Македонската преродба од XIX век. Студија за животот и делото на Кирил Пејчиновиќ“* во 1993 година. Предавал на Катедрата за словенски јазици и литератури на Универзитот Вашингтон во Сиетл и на **Skagit Valley College** од 1987 па до 1997 година, во Ленгли и Оук Харбор, на Државниот универзтет Академгородок (1993) во Новосибирск, Русија и на други високи школи во САД и Велика Британија.  Активист на Обединетата македонска дијаспора и на Македонското меѓународно движење за човекови права. Живее и работи во сојузната држава Вашингтон. Тој е голем критичар на албанскиот ектремизам во Македонија.

## Библиографија
Учесник е на меѓународни научни собири и автор на повеќе статии и есеи, раскази и романот „Македонско злато“ и на преводи на англиски и македонски.
;Авторски
* *The 19th Century Macedonian Awakening, a study of the live and works of Kiril Pejchinovich*, Lanham–New York–London, 1996; 
* *Macedonian Gold*, Sydney, 2005.
* *This Land We Do Not Give* by Michael Seraphinoff and Chris Stefou Original work, Nonfiction Paperback, 270 pages
;Позначајни преводи
* *Silyan the Stork* (Силјан штркот)
* *Some Great Old Storieѕ From the Old Country – Macedonia*, Translated, illustrated by Michael Seraphinoff, Paperback, 31 pages
* *The Legend of Kalesh Andja*; A novel by Stale Popov, Translated by Michael Seraphinoff, Paperback, 200 pages
* *A Passage through the Fog*; A novel by Misho Yuzmeski, Translated by Michael Seraphinoff, Paperback, 163 pages 

## Наводи

## Надворешни врски
* '''My Second Home''' ''Sharing Macedonian village life'''''' by Michael Seraphinoff 

Категорија:Американски слависти
Категорија:Американски македонисти
Категорија:Американски писатели
Категорија:Луѓе со потекло од Непроштено
Категорија:Американци со македонско потекло
Силвестер (игумен)

**Силвестер** (световно име: **Серафим**; Варвара, Тетовско, 1812 – 1882) — македонски игумен.

## Животопис
Силвестер бил роден во тетовското село Варвара во 1812 година. Тој бил ученик на Кирил Пејчиновиќ и прв негов наследник во Лешочкиот манастир. Бил игумен од 1845 до 1860 година, кога во 1850 и 1856 година, тој ги изградил двата конака и неколку други градби.

## Наводи

Категорија:Родени во 1812 година
Категорија:Починати во 1882 година
Категорија:Луѓе од Варвара (Тетовско)
Категорија:Починати во Тетовско
Категорија:Игумени на Лешочкиот манастир
Категорија:Македонски духовни лица
Кузман Сотировски

**Кузман Сотировски - Чокалија** (за време на српската окупација: Сотировиќ) (,  - Париз, ) — југословенски фудбалер и прв олимпиец од македонска народност. Поради фактот што бил Македонец во Белград, го добил прекарот **Чокалија**.

## Животопис
Сотировски е роден во тетовското село Стенче на 16 октомври 1908 година. Тој имал тројца браќа и во 1913 година заминале на печалба во Белград. Таму отвориле фурни и никогаш не се вратиле во селото. Еден од браќата при посета на селото му донел на Кузман топка купена во Букурешт и тоа била прва топка во селото Стенче. Играл фудбал во Белградскиот спортски клуб (БСК), кој четирипати го освојувал првенството на Југославија (1923–[1941]). Бил најдобар стрелец во Првата лига во 1927 година, со седум гола. Според досегашните сознанија, тој е прв спортист од тоа што е денес државата Македонија, што станал репрезентативец на Југославија (1928–1931), за која играл петпати и дал два гола на натпреварот Југославија–Романија 3:1 (3:0) во Белград на 6 мај 1928. Бил прв учесник и на Олимписките игри во Амстердам (1928). По поразот од Португалија со 2:1, Југославија отпаднала од натамошните натпреварувања.

## Наводи

## Надворешни врски
*
* Профил — Фудбалски сојуз на србија

Категорија:Луѓе од Стенче
Категорија:Починати во Париз
Категорија:Македонски фудбалери
Категорија:Југословенски фудбалери
Категорија:Македонски олимпијци
Категорија:Погребани на Новите гробишта (Белград)
Консензус

**Консензусот** е групна одлука за која некои од членовите што ја донеле можат да мислат дека не е најдобра, но со која сите можат да живеат, да ја поддржат и да се обврзаат дека нема да ја поткопуваат. До оваа одлука се дошло со гласање, низ процес во кој проблемот потполно бил претресен, а сите членови се чувствуваат дека се адекватно сослушани. При донесувањето на одлуката секој има подеднаква моќ и одговорност и притоа се избегнати различните степени на влијание врз основа на поединечната тврдоглавост или харизма, така што на крајот сите се задоволни од процесот на донесување на одлуката.

Со други зборови, консензусот почива на тезата дека ниедна политичко-општествена заедница не може да постои без минимум интеграција, а со самото тоа и без консензус.

## Наводи

## Надворешни врски
* Теорија за консензусот 

Категорија:Политика
Категорија:Политичка комуникација
Категорија:Егалитаризам
Мирко Спироски

**Мирко Живков Спироски** (Лешок, Тетовско, ) — македонски физиолог и генетичар, редовен професор по имунологија и хумана генетика на Медицинскиот факултет во Скопје.

## Животопис
Спироски е роден во тетовското село Лешок на 3 февруари 1948 година. Медицина завршил во Скопје. Магистрирал и докторирал на Институтот за физиологија при Медицинскиот факултет во Скопје. Во мај 1995 година е избран за вонреден професор по предметот физиологија. Во октомври 1997 година, тој бил избран за вонреден професор по предметот имунологија, во март 2002 година е избран за редовен професор по имунологија, а од 2006 година, тој бил професор по хумана генетика на Институтот за имунобиологија и хумана генетика (ИИБХГ) при УКИМ. Еден е од основачите и прв претседател на Самостојниот синдикат за здравство, фармација и социјална заштита на Македонија, еден од основачите и претседавач на Управниот одбор во МЦМС. Основач е и директор на Институтот за имунологија во 2000 година. Објавил над 100 труда, 3 монографии и 4 практикуми.

## Наводи

## Надворешни врски
* Профил со опширна биографија на порталот на ИИБХГ 
* Учебник „Вовед во генетика“  - проф. д-р Мирко Спироски (PDF, 115 стр.)

Категорија:Луѓе од Лешок
Категорија:Македонски генетичари
Категорија:Македонски лекари
Категорија:Македонски физиолози
Категорија:Македонски универзитетски професори
Категорија:Југословенски генетичари
Категорија:Југословенски лекари
Категорија:Југословенски физиолози
Категорија:Професори на Медицинскиот факултет - Скопје
Категорија:Апсолвенти на Медицинскиот факултет - Скопје
Категорија:Магистри на Медицинскиот факултет - Скопје
Категорија:Доктори на Медицинскиот факултет - Скопје
Јован Србиновски

**Јован Србиновски** (Непроштено, тетовско, 1948) — македонски инженер, металург и долгогодишен директор на ХЕК „Југохром“ од Јегуновце.

## Животопис
Србиновски е роден во тетовското село Непроштено во 1948 година. Дипломирал на Технолошко-металуршкиот факултет во Скопје во 1972 година . Во „Југохром“, тој работел почнувајќи од 1972 година, како инженер, директор на развојот, технички директор и генерален директор од 1991 година. Извршувал повеќе функции во органите на СФРЈ. Бил пратеник во Собранието на Македонија. Автор е на стручни трудови и иновации. Живее во Скопје.

## Наводи

Категорија:Луѓе од Непроштено
Категорија:Македонски инженери
Категорија:Југословенски инженери
Категорија:Пратенички состав 1994-1998
Категорија:Апсолвенти на Технолошко-металуршкиот факултет - Скопје
Експлоит

**Експлоит** (од истоимениот француски збор "exploit" што значи постигнување) е дел од софтвер или парче од корпус на податоци или секвенца од команди која има корист од грешка или ранливост со цел да предизвика неочекуван или непредвиден однос кон некој софтвер или хардвер. Најчесто се користи за грубо земање контрола врз одреден систем или првилегии кои стандардно не може да се земат, исто и за извршување DoS(DoSS) напад.

Експлоит ( Од истоимениот француски збор "exploit" што значи постигнување) е дел од софтвер или парче од корпус на податоци или секвенца од команди која има корист од грешка или ранливост со цел да предизвика неочекуван или непредвиден однос кон некој софтвер или хардвер.Најчесто се користи за грубо земање контрола врз одреден систем или првилегии кои стандардно не може да се земат, исто и за извршување DoS(DoSS) напад.

## Класификација
Има неколку методи на класифицирање на експлоити. Нај чести се тие во кои се гледа како екслпоитот воспоставува врска со ранливиот софтвер/хардвер. Далечински експлоит
работи преку мрежа (Internet) без доплнителен пристап кон ескплоатираниот систем.
Додека локалниот експлоит бара додатен пристап кон ранливиот систем, најчесто за зголемување привилегии во системот во кој е ранливоста искористена, исто се користи против работна станица (client- во новиве компјутери по школиве за пример) со иста цел за да се здобијат привилегии без да дознае администраторот на системот, експлоатација на клиент може да бара заемно дејство со администратор,тука може да послужи и Social Engineering (социјален инжинеринг буквален превод).

Друга класификација се заснова врз нападот или акцијата што се врши врз незаштитениот систем : Недозволен пристап кон податоци; Самоволно извршување на некој код; DoS... итн.
Многу експлоити се направена да ви овозможат супер корисничко ниво на пристап (администратор) кон одреден систем. Во секој случај може да се користат повеќе експлоити и ранливости, прво да се здобие мало ниво на пристап па сè додека се стигне до коренот на системот. Најчесто јавните експлоити по нивното издавање се закрпуваат, за разлика од приватните кои се продаваат и некогаш знаат да наштетат многу, затоа blackhat хакерите не ги објавуваат своите експлоити во јавност, ваквите екслоити се најчесто наречени zero-days exploits кои се најголема желба на нестручни злонамерни експлоатери (Skript kiddies).

## Видови експлоити
Експлоитите се категоризираат по следниве критериуми:
* Ранливоста што искористуваат
* Дали да бидат извршени далечински или локално
* И резултатот од извршениот напад

Неколку мрежни  места за пример за експлоити:

Milw0rm многу јавни експлоити. 
Packetstorm Security Една од постарите мрежни  места за експлоити 10 години. 
BugReport мал број на јавни експлоити . 
VUPEN Security Exploits Информации за ранливости и Експлоити. 
Secunia Advisories Информации за Вируси и Ранливости.

Категорија:Програмска опрема
Џафер Сулејмани

**Џафер Сулејмани** (; Премет; 14 март 1879 - , 17 ноември 1953) — истакнат македонски лекар од албанска народност.

## Животопис
Сулејмани е роден во Премет, денес во јужна Албанија, во 1879 година. Студирал медицина во Константинопол и Нанси, Франција. Од 1905 година, па до крајот на животот, тој работел како општ лекар во Тетово. Бил избран народен пратеник на еден мандат (1927) и сенатор на два мандати (1932, 1939) во Кралството Југославија.
Уживал голем углед меѓу населението како лекар во Тетово и Тетовско. Неговата куќа во Тетово, претставува споменик на културата.

## Наводи

Категорија:Починати во Тетово
Категорија:Македонски лекари
Категорија:Југословенски лекари
Категорија:Луѓе од Премет
Категорија:Македонски Албанци
Категорија:Југословенски Албанци
Мухамед Халили

**Мухамед Невзат Халили** (албански: *Muhamed Nevzat Halili*; Џепчиште, Тетовско, ) ― македонски политичар и еден од главните водачи на ПДП.

## Животопис
Халили е роден на 21 февруари 1951 година во тетовското село Џепчиште. Дипломирал на Филолошкиот факултет во Скопје на Катедрата за француски јазик и литература. Работел како професор по француски во Средното училиште „Кирил Пејчиновиќ“ во Тетово. Поради залагање за поголеми политички права на Албанците во СРМ, како член на СКМ, тој бил казнет со опомена. На првите демократски парламентарни избори, тој бил избран за пратеник во 1991 година. Бил министер без ресор во Владата на Македонија од 20 декември 1994 до 23 февруари 1996, а потоа амбасадор на Македонија во Данска (именуван на 16 мај 1996). Учествувал во првиот круг на вторите претседателските избори на 31 мај 1999 година. Тој бил амбасадор во Кралството Белгија.

## Наводи

## Надворешни врски
* Биографија 

Категорија:Луѓе од Џепчиште
Категорија:Македонски Албанци
Категорија:Македонски политичари
Категорија:Македонски средношколски професори
Категорија:Југословенски Албанци
Категорија:Југословенски политичари
Категорија:Југословенски средношколски професори
Категорија:Пратенички состав 1991-1994
Категорија:Амбасадори на Македонија во Данска
Категорија:Амбасадори на Македонија во Белгија
Категорија:Состав на Владата на Република Македонија од 1994
Категорија:Политичари од ПДП
Категорија:Апсолвенти на универзитетот „Св. Кирил и Методиј“
Киевска Област

**Киевска Област** (украински: *Київська область*; исто така се нарекува *Киевшчина* - украински: *Київщина*) е област во централниот дел на Украина. Административен центар на областа е градот Киев.

## Географија
Киевска Област има вкупна површина од 28.100 км2 (околу 35 пати поголема од областа на град Киев) и е сместена во централна-северна Украина. На запад се граничи со Житомирската Област, на југозапад со Виничката Област, на југ со Черкаска Област, на југоисток со Полтавската Област, на исток и североисток со Черниговската, и на север со Гомјелска област (Белорусија).

Областа е подеднакво поделена помеѓу двата брега на реката Днепар на исток и запад од Киев. Други значајни реки во областа се: Припјат, Десна, Рос' и Тетерив.

Административен центар на областа е Киев (украински: *Київ*, Киев), исто така, е главен град на Украина. И покрај тоа што се наоѓа во центарот на Киевската Област,  Киев сам по себе е со специјален статус и не е под надлежност  на областа.
## Наводи

## Надворешни врски
* kyiv-obl.gov.ua Официјална страна на Киев  //
* patent.net.ua - симболи на областа
* Комерцијална страна со слики и карти   /
* catalogue.biz.ua  поштеснки кодови //
* Баришивка 

Категорија:Области во Украина

Категорија:Држави и територии настанати во 1932 година
Невзат Халили

**Невзат Халили** (; Порој, Тетовско, ) — македонски политичар, прв претседател на ПДП, водач на т.н. Албанска Републиканска Армија „Илирида“ и Албанското национално движење Илирида (АНДИ) и самопрогласен претседател на Република Илирида.

## Животопис
Халили е роден е во тетовското село Порој во 1946 година. Тој е почесен претседател е на ПДП и прв претседател во историјата на таа партија. Во 1992 година, тој се спасил од затвор, за разлика од други функционери на партијата, откако отишол на Косово, а в затвор завршиле генералниот секретар на партијата Митхат Емини и тогашниот заменик министер за одбрана Хисен Хаскај. Во пролетта 2001 година, Халили се вратил од Косово во Македонија, со намера да застане зад политичките барања на вооружените Албанци за време на воениот конфликт, но тоа завршило безуспешно. Повторно се вратил на Косово, каде што почнал да работи на формирање Армија на Република Илирида. Се промовирал како политички водач на таа армија, а во 2002 година властите на УНМИК во Косово го уапсиле. Бил обвинет за „тероризам, за предизвикување и поттикнување етничко нетрпение и насилство во регионот и за недозволена трговија со оружје“. УНМИК кај него нашол и му одзел огромно количество најразлично оружје. Тогашните косовски власти го осудиле на казна затвор од четири години, кои ги одлежал во приштинскиот затвор Дубрава. Ослободен е во јануари 2007 година, по што се вратил во Македонија.

## Наводи

Категорија:Луѓе од Порој
Категорија:Македонски Албанци
Категорија:Албански сепаратизам во Македонија
Категорија:Македонски политичари
Категорија:Политичари од ПДП
Категорија:Затвореници и притвореници во Србија
Категорија:Затвореници и притвореници во СР Југославија
Категорија:Македонски затвореници и притвореници
Дервиш Цара

**Дервиш Цара** (*[[алб]].: Dervish Cara*; Долно Палчиште, Тетовско, кон почетокот на 19 век – починат во Константинопол или Солун ― водач на востание на албанското население против османлиската власт во ноември 1843 - 26 мај 1844. Востанието избило како резултат на бавните и недоволни реформи во системот на феудалните установи во времето на танзиматот, започнати со Ѓулханскиот хатишериф на 3 декември 1839. Востаничките дејства започнале во Гостивар, каде што тој бил управник и заменик на Џеладин-бег. По задушувањето на востанието, тој бил заробен и во затворот му била изгубена трагата.

Во негова чест во неговото родно село, училиштето го носи неговото име.

## Поврзано
* Албанско востание (1843–1844)

## Наводи

Категорија:Луѓе од Долно Палчиште
Категорија:Македонски Албанци
Категорија:Отомански Албанци
Сумска Област

**Сумска Област** (украински: *Сумська область*; исто така се нарекува **Сумшчина** - украински: *Сумщина*) е област (покраина) од северна Украина. Административен центар на областа е градот Суми.

## Географија

Сумската Област е сместена во североисточниот дел на Украина. Вкупната површина на покраината е околу 23.800 км ², или околу 3,95% од вкупната површина на Украина.  Област граничи со Брјанска Област (Русија) на североисток, со Курска Област (Русија) на исток, со Полтавска Област на југозапад, Харковска Област на југ, и Черниговска Област на запад.

## Надворешни врски
* Служена страница   
* Карта на регионот 
*  Портал за Сими  

Категорија:Области во Украина

Категорија:Држави и територии настанати во 1939 година
Полтавска Област

мини
**Полтавската Област** (украински: *Полтавська область*; исто така се нарекува **Полтавшчина** - украински: *Полтавщина*) е област (покраина) во централна Украина. Административен центар на областа е градот Полтава.

## Географија
Полтавската Област е сместена во средишниот дел на Украина и зафаќа вкупна површина од околу 28.800 км2. Областа се граничи со Черниговската, Сумската, Харковската, Днепропетровската, Кировоградската, Черкаската и Киевската Област.
## Наводи

## Надворешни врски
* Администрација на Полтавската Област   
* Информации за областа 
* Земјата Полтавшчина 


Категорија:Држави и територии настанати во 1937 година
Штипско-кочански дијалект

мини|десно|350п|Штипско-кочанскиот дијалект на картата на македонските дијалекти

**Штипско-кочански дијалект** — дијалект на македонскиот јазик. Дијалектот спаѓа во источната група на македонски дијалекти. Овој дијалект се зборува во централниот дел на Источна Македонија, односно во Штип, Кочани, Пробиштип, Виница, Радовиш и околните населени места. Главна одлика на дијалектот е продолжувањето на самогласките.

## Особености
* продолжување на самогласките (*каде ќе одиш > дека ќе одеш*)
* испуштање или измена на самогласките (*полна > пуна-п'на*)
* употреба на предлог (*во град > у градо*)
* употреба на архаичната **х** наместо **в** (*видов > видох*)
* испуштање на буквата **т** при членувањето на именките (*братот > брато*)
* употребата на зборот *говори*
Во Кочанската котлина значително се употребува зборот *дума*, додека во останатите градови, Штип, Радовиш и Пробиштип се користи зборот *збори*.
* употребата на зборот *бев*
Во Штипската околија значително се употребува зборот *беше* (*Јас бев > Јас беше*)

* употреба на зборот *домат*

* употреба на зборот *степеници*

* употреба на зборот *Гума за џвакање - мастика*

## Лични заменки
### Еднина
* Ја
* Ти
* Он
* Она
* Оноа

### Множина
* Ниа
* Виа
* Тиа, Они

## Надворешни врски
* Аудио материјал од говорот од Штип од колекцијата на Божидар Видоески - Фонотека на Центарот за ареална лингвистика при МАНУ 
* Аудио материјал од говорот од Кочанско од колекцијата на Божидар Видоески - Фонотека на Центарот за ареална лингвистика при МАНУ 

Категорија:Македонски дијалекти
Арбен Џафери

**Арбен Џафери** (;  во Тетово –  во ) — македонски политичар и новинар.

## Животопис

Џафери е роден во Тетово на 24 јануари 1948 година. Завршил Филозофски факултет. До 1990 година работел за радио и телевизиските станици во Приштина, Косово како главен уредник на Културната програма.

Бил претседател на Партијата за демократски просперитет (ПДП) во Македонија од 18 април 1995 година, а потоа водач на Демократската партија на Албанците (ДПА) до 2007 година.

На вторите парламентарни избори во Македонија бил избран како независен пратеник (1994), а потоа како пратеник на ДПА. Познат е по своите контроверзни и радикални изјави за државното уредување и правата на Албанците во Македонија.

Во 2001 година бил потписник на Охридскиот рамковен договор.

Од здравствени причини, во 2007 година се повлекол од активната политика. По претрпен мозочен удар, Џафери починал на 15 август 2012 година во Скопје.

## Наводи

Категорија:Македонски Албанци
Категорија:Политичари од Тетово
Категорија:Пратенички состав 1994-1998
Категорија:Пратенички состав 2006-2008
Категорија:Пратенички состав 2008-2011
Категорија:Политичари од ДПА
Категорија:Апсолвенти на Белградскиот универзитет
Тома Давидов

**Тома Костов Давидов** (2 мај 1863 - 15 март 1903) — офицер од Бугарија, учесник во македонското револуционерно движење, член и раководител на Македонскиот комитет од Софија, подоцна станува војвода на Македонската револуционерна организација.

## Животопис

Роден е во Ловеч, Бугарија на 2 мај 1863 г. Завршил воено училиште во Софија со Гоце Делчев и Борис Сарафов.

Учествувал во српско-бугарската војна. Во летото на 1895 г. учествува во Мелничко востание, кое било во организација на Македонскиот комитет.

По акцијата Давидов се вклучил во работата на офицерските братства. На VІ македонски конгрес во 1899 година бил избран за член на Македонскиот комитет заедно со Борис Сарафов, Антон Бозуков, Славчо Ковачев и Христо Саракинов.

На VІІ македонски конгрес во 1900 година бил реизбран за потпретседател на *Комитетот*. Потоа, разочаран од идејните меѓусебни борби меѓу македонско-одринските дејци, во 1902 г. заминува за Македонија како војвода на ревизиона чета од ТМОРО во Битолско, Охридско и Демирхисарско. Му велил на заминување на Гоце Делчев пророчки: . Загинал од турска заседа кај с. Оздолени, Охридско, на 15 март 1903 г. Димитар Поп Андов пишува за него:

На 15.03.2020 година граѓани од Охрид поставиле спомен-плоча близу Оздолени во чест на годишнината од убиството на Давидов. Плочата била уништена од вандали по две недели.

## Извори


## Надворешни врски

* http://www.angelfire.com/super2/vmro-istorija/Foto/toma-d.html

Категорија:Дејци на ВМОК
Категорија:Дејци на ВМОРО
Категорија:Македонски војводи
Категорија:Бугарски револуционери